
ΘΕΜΑ:  Απολογιστική Συνάντηση Δ/ντών 5ης Εκπ/κής Περ. με Σχ. Σύμβουλο.

Θέμα 1ο : Ευχές για τη λήξη του διδακτικού έτους
Αγαπημένοι μου συνάδελφοι! Με αφορμή τη λήξη του διδακτικού έτους, θα ήθελα να σας ευχαριστήσω, τον καθένα χωριστά, για την άριστη, ποιοτική και εποικοδομητική συνεργασία που είχαμε. Σε μια δύσκολη εκπαιδευτική χρονιά για όλους μας, εργαστήκαμε με υψηλό ζήλο και επιστημονική επάρκεια, ώστε οι μαθητές των Σχολείων της Εκπαιδευτικής μας Περιφέρειας να απολαύσουν σπάνιους μορφωτικούς καρπούς.

Είμαι βέβαιος ότι και την επόμενη σχολική χρονιά 2016 – 2017 θα συνεχιστεί ανάλογη παιδαγωγική προσπάθεια με αποδέκτες τους εξαιρετικούς  μαθητές  μας.

Με τη διαβεβαίωση ότι θα είμαι ένας ταπεινός σύμβουλος και σε κάθε προσπάθειά σας εμψυχωτής, σας εύχομαι υγεία και να περάσετε  χαρούμενες και ξέγνοιαστες διακοπές.

Καλό  καλοκαίρι!

Θέμα 2ο : Απολογιστική Συνάντηση  με Διευθυντές / Προϊσταμένους

Καλούνται οι Διευθυντές / Προϊστάμενοι των Σχολείων της 5ης Περιφέρειας σε συνάντηση για απολογισμό του απερχόμενου σχολικού έτους  και για τη διατύπωση προτάσεων – αξόνων προγραμματισμού για το επόμενο, την Παρασκευή 17 Ιουνίου στις 12:00 – 14.00  στο 7ο Δημοτικό Σχολείο Χανίων (δίπλα στο Ωδείο Χανίων).
Θέμα 3ο : Ετήσια Έκθεση Λειτουργίας των Τμημάτων Υποδοχής και απολογισμού του  Εκπαιδευτικού  Έργου
Παρακαλούνται οι υπεύθυνοι των Τμημάτων Υποδοχής όπως συντάξουν ξεχωριστή έκθεση με τη βοήθεια των Διευθυντών/τριών τους, που να αναφέρονται στην περίοδο από την ημερομηνία ανάληψης υπηρεσίας τους έως τη λήξη του διδακτικού έτους. Η έκθεση θα πρέπει να περιλαμβάνει τα προβλήματα ή τις δυσκολίες που αντιμετωπίστηκαν, το υλικό που χρησιμοποιήθηκε, τον πληθυσμό των μαθητών στο Τμήμα, τις ομάδες εργασίας, τον αριθμό των μαθητών που εντάχθηκαν, αξιολόγηση του Προγράμματος και προτάσεις για το επόμενο σχολικό έτος.

Θέμα 4ο : Παρουσίαση Αποτελεσματικών Πρακτικών από τους Δ/ντές των Σχολείων της 5ης Εκπ/κής Περιφέρειας.

          Παρακαλώ όπως ο Δ/ντής κάθε σχολικής μονάδας της 5ης Εκπ/κής Περειφ. Προετοιμάσει και παρουσιάσει στην ολομέλεια των Δ/ντών μία αποτελεσματική πρακτική, που εφαρμόστηκε στο σχολείο του σε συνεργασία με το Σύλλογο Διδασκόντων , για την επίλυση ενός σημαντικού παιδαγωγικού θέματος.

Θέμα 5ο : Καταγραφή εκκρεμών αιτήσεων μαθητών  προς αξιολόγηση από το ΚΕΔΔΥΧ 

         Επιπλέον, σας παρακαλώ όπως μου καταγράψετε τις περιπτώσεις των μαθητών που εκκρεμεί η αξιολόγησή τους από το ΚΕΔΔΥΧ, καθώς και τις περιπτώσεις των μαθητών, που κρίνεται αναγκαία η συνέχιση της παράλληλης στήριξης.
                       Ο Σχολικός Σύμβουλος Π.Ε.

5ης Περιφέρειας Ν. Χανίων

Αντώνης Μυλωνάκης

Ημερομηνία: 14/6/2016


Αρ. Πρωτ : 28





ΠΡΟΣ: Δ/ντές, Προϊσταμένους και Εκπ/κούς της 5ης Εκπ/κής Περιφέρειας.





Κοιν:   1) Περιφερειακό Δ/ντή Εκπ/σης Κρήτης


2) Προϊστάμενο Επιστημονικής και Παιδαγωγικής Καθοδήγησης Κρήτης


3)  Δ/ντή Α/θμιας Εκπ/σης Χανίων

ΕΛΛΗΝΙΚΗ ΔΗΜΟΚΡΑΤΙΑ


ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ  & ΘΡΗΣΚΕΥΜΑΤΩΝ





ΠΕΡ/ΚΗ Δ/ΝΣΗ Π/ΘΜΙΑΣ & Δ/ΘΜΙΑΣ


ΕΚΠ/ΣΗΣ ΚΡΗΤΗΣ





                   Γραφείο Σχ. Συμβούλων Π.Ε. Χανίων


                                      


Ταχ. Δ/νση: Γκερόλα 48Β


Τηλ: 2821047330


73132, Χανιά


Πληρ: Ντουνιαδάκης Ν. Στυλιανός


Email: secr.symv.chania@gmail.com









